Source: https://www.otazkyodpovede.sk/sk/otazky/vecny-register/miesto-poskytnutia-sluzby
Timestamp: 2020-06-01 23:02:13+00:00
Document Index: 23469

Matched Legal Cases: ['§ 16', '§ 15', '§ 16', '§ 16', '§ 15', '§ 16', '§15', '§ 16', '§ 15', '§ 16']

Miesto poskytnutia služby | otazkyodpovede.sk
Otázky s vecným pojmom: Miesto poskytnutia služby
DPH - vývoz služieb do EÚ
Fakturácia služieb do Ruska
Trovy právneho zastúpenia a DPH
ID2138	| 20.03.2014	 | Ing. Marián Drozd
Slovenská obchodná spoločnosť XXX - platiteľ DPH v SR, dodáva nasledovné služby rakúskemu odberateľovi –platiteľovi DPH v Rakúsku:
1) pilčícke práce, ktoré spočívajú v ťažbe dreva, prerezávku stromov, výžin, sadenie sadeníc, ochrana stromov náterom 2) pilčícke práce už vyťaženého dreva (už vyťažené drevo prerezáva na menšie časti, ďalej približovanie - presun už vyťaženého dreva z miesta na iné miesto - manipulácia už vyťaženého dreva. Vyššie uvedené práce pre pre slovenskú spoločnosť XXX vykonáva ďalšia slovenská spoločnosť YYY – platitel DPH v SR. Je správny nasledovný postup: - v prípade v bode 1) sa miesto dodania služby určí podľa § 16 ods.1 zákona o DPH, to je tam, kde sa nehnuteľnosť nachádza - v danom prípade iný členský štát Rakúsko. Je správne ak slovenská firma YYY fakturuje služby uvedené v bode 1) bez DPH , ktoré vykonala v Rakúsku pre slovenskú firmu XXX? - v prípade v bode 2) sa miesto dodania služby určí podľa § 15 zákona o DPH, t.j. miestom dodania služby je miesto, kde má odberateľ sídlo alebo miesto podnikania. Je správne ak slovenská firma YYY fakturuje služby slovenskej firme XXX uvedené v bode 2) so slovenskou DPH , ktoré vykonala v Rakúsku pre slovenskú firmu XXX?
ID2082	| 07.02.2014	 | Ing. Marián Drozd
Slovenská spoločnosť-platiteľ DPH fakturuje ruskej spoločnosti na základe zmluvy o obchodnom zastúpení a sprostredkovaní vykonané práce a služby: - výber a zabezpečenie výrobcov hutníckych polotovarov - výber a zabezpečenie výrobcov automobilových komponentov - výber a zabezpečenie potenciálnych odberateľov surovín a pod. Všetky tieto práce a služby sú vykonávané našou (SR) spoločnosťou na území Slovenskej republiky, resp. v rámci štátov EU. Aké povinnosti nám (slovenskej s.r.o.) vyplývajú z titulu tejto obchodnej spolupráce vo vzťahu k zákonu o dani z pridanej hodnoty (fakturácia bez alebo s DPH, a pod.) a zákona o dani z príjmov (zabezpečenie dane, zrážková daň, a pod.)? Jednu službu v rámci obchodnej spolupráce s ruskou spoločnosťou vykonávame aj na Ukrajine (výber a zabezpečenie výrobcov hutníckych polotovarov). Aké povinnosti sa vzťahujú na nás vo vzťahu k zákonu o dani z pridanej hodnoty (fakturácia bez alebo s DPH, a pod.) a zákona o dani z príjmov (zabezpečenie dane, zrážková daň, a pod.)?
ID1961	| 13.11.2013	 | Ing. Anton Kolembus
SZČO - platiteľ DPH uzatvoril zmluvu o obchodnom zastúpení s českou s.r.o. - platiteľom DPH, v ktorej je predmetom zmluvy činnosť, smerujúca k uzatváraniu kúpnych zmlúv na predaj tovaru konečnému spotrebiteľovi. Uvedená služba - činnosť sa bude vykonávať na území ČR. SZČO bude faktúrovať svoje služby českej s.r.o. Podľa ktorého paragrafu má postupovať SZČO pri určení miesta poskytnutia služby? Nevznikne jej povinnosť registrácie pre DPH v ČR?
Účasť na seminári v zahraničí
ID1875	| 09.09.2013	 | Ing. Zdenka Jablonková
Zamestnanci tuzemskej firmy, registrovaného platiteľa DPH sa zúčastnili konferencie/seminára v Írsku. Na konferenciu sa prihlasovalo prostredníctvom internetu, cena bola určená pre jedného účastníka. Podľa počtu účastníkov vynásobené cenou za osobu bola vystavená faktúra od organizátora - Írskeho platiteľa dane. Na faktúre bola uvedá írska daň. Podľa vyjadrenia slovenskej daňovej správy platí - citujem : " V zmysle ustanovenia § 16 ods. 3 zákona o DPH, miestom dodania služieb v súvislosti so vstupom na kultúrne, umelecké, športové, vedecké, vzdelávacie, zábavné a iné podujatia, ako sú výstavy a veľtrhy, a doplnkových služieb súvisiacich s týmto vstupom, ak sú tieto služby dodané zdaniteľnej osobe, je miesto, kde sa tieto podujatia skutočne konajú. Pokiaľ sa kultúrne, vedecké, vzdelávacie, umelecké alebo iné podujatia poskytujú širokej verejnosti, prípadne zdaniteľnej alebo inej ako zdaniteľnej osobe a sú spojené so vstupným (resp. poplatok na 1 účastníka), miesto dodania takto poskytnutej služby sa určí v zmysle § 16 ods. 3 zákona o DPH. V prípade, že sa kultúrne, vedecké, vzdelávacie, umelecké alebo iné podujatia poskytujú uzatvorenému okruhu účastníkov, pričom na podujatie nie je vyberané vstupné (resp. poplatok na 1 účastníka), potom miesto dodania služby sa určí v zmysle § 15 ods. 1 zákona o DPH." Na základe uvedeného si podnik po ukončení roka požiadal o vrátenie tejto dane z príslušnej finančnej správy. Na základe zaslanej žiadosti sme dostali odpoveď, že príslušná služba podliehala systému REVERSE CHARGE a daň nám nebola vrátená. Z uvedeného vyplýva, že podľa Slovenského zákona o DPH je miesto dodania tam, kde sa služba vykonala a podľa zákona príslušnej krajiny (Írsko) je tam, kde má sídlo zákazník, teda SLovensko. Ako máme upraviť účtovníctvo za neuznanú DPH z dôvodu, že bola nesprávne uvedená na faktúre podľa zákona v Írsku avšak podľa nášho zákona bola uvedená správne? Podobný prípad sa nám stal zo seminára konaného vo Švédsku avšak tam nám hneď na faktúre uviedli, že povinnosť platiť daň sa prenáša na zákazníka a službu uvedú v Súhrnom výkze. Potrebujem poradiť, ako postupovať v týchto prípadoch, ak miesto dodania je podľa nášho zákona v krajine poskytnutia služby (§ 16 ods 3 ZDPH), a podľa zákona príslušnej krajiny sa miesto dodania určí podľa sídla zákazníka (§15 ods. 1 ZDPH)?
Poskytnutie služby - osvetlenie na Slovensku pre platiteľa DPH
ID1724	| 13.05.2013	 | Ing. Zdenka Jablonková
Platiteľ DPH, slovenská firma poskytla službu - realizácia osvetlenia v Bratislave. Služba bola objednaná českou firmou, platiteľom DPH v ČR. Treba českej firme fakturovať s DPH, teda ide o dodanie služby podľa § 16 ods. 3 zákona č. 222/2004 Z. z. o dani z pridanej hodnoty v z. n. p. (ďalej len „zákon o DPH“), sa musí firma riadiť ust. § 15 zákona o DPH, a teda uplatniť prenos daňovej povinnosti na českú firmu?
ID1719	| 25.04.2013	 | Ing. Zdenka Jablonková
Advokát sa registroval ako platiteľ DPH v júni 2012. V roku 2010 zastupoval klienta v konaní, keď ešte nebol a v dohode medzi advokátom a klientom je stanovené, že právne služby advokáta poskytnuté klientovi sú splatné dňom nadobudnutia právoplatnosti rozsudku súdu.
Trovy právneho zastúpenia neboli právoplatne priznané súdom do momentu, ktorým sa stal advokát platiteľom DPH (pri vyčíslení trov právneho zastúpenia klienta súdu, trovy boli vyčíslené bez DPH). Podliehajú trovy právneho zastúpenia zdaneniu DPH v tom prípade, ak rozsudok bol doručený a stal sa právoplatným až v čase, keď už je advokát registrovaný ako platiteľ DPH?
ID1626	| 26.02.2013	 | Ing. Zdenka Jablonková
Sú nasledovné stroje považované za nehnuteľnosť? Ide o stroje, ktoré sú nainštalované v halách a sú pripevnené k špeciálnym stavebným základom (betón na zemi). Stroje môžu byť navzájom premiestňované medzi jednotlivými halami bez toho, aby odmontovanie, presun a namontovanie na inom mieste, vyžadovali nejaký zásah do stavebnej konštrukcie samotnej haly. Celá stavebná konštrukcia haly je prispôsobená a navrhnutá tak, aby bolo možné stroje namontovať, odmontovať, premiestniť, manipulovať s nimi atď., hala slúži na ochranu týchto strojov a aj ako protihluková stena. Súčasťou každej haly je žeriav používaný pri manipulácii so strojmi, vstupné dvere do haly sú veľkostne prispôsobené veľkosti strojov.
Sú práce vykonávané na nainštalovanom alebo namontovanom takomto stroji alebo na jeho jednotlivých súčastiach považované za služby vzťahujúce sa na nehnuteľnosť podľa § 16 ods. 1 zákona č. 222/2004 Z. z. o dani z pridanej hodnoty v z. n. p.?
opravy súčastí stroja a sú vykonávané priamo na mieste na príslušnom stroji,
opravy súčastí stroja, ktoré sú vymontované zo stroja a sú zaslané na opravu do opravárenskej dielne zhotoviteľa,
renovácie jednotlivých komponentov stroja za účelom ich opätovného použitia pre prevádzku stroja s tým, že použitý komponent sa vymontuje a zašle do opravárenskej dielne zhotoviteľa na renováciu,
vypracovávanie technických analýz stavu jednotlivých súčastí stroja s návrhom na ďalší rozsah opráv.